 Mo sàbẹwò sí T.B Joshua nítori ìṣòro ẹsẹ tí mo ní-Angel Gomes Gomes bẹrẹ ìrìnàjò bọọlù gbígbá nígbà tó ti wà ni ọmọ ọdún mẹfà, wọn yan láti gbáradà ní ilé ẹkọ ọmọ wẹwẹ Manchester United tí ó sì lo ọdún mọkanlá gbáko kí o tó lé darapọ mọ ẹgbẹ agbábọọlù náà lọdun 2017. Láti ìgbà náà, ó ti farahàn tó ìgbà mẹwàá nínú ẹgbẹ agbábọọlù Red Devils tí ó sì ti n pinu láti búwọ lùwé láti fikún àsìkò rẹ nínú ẹgbẹ agbábọọlù Manchester United. Ẹwẹ, fónrán iṣẹjú meji kan ṣẹyọ lórí ayélujára, èyí tó sàfihàn ìtiràka rẹ lórí bi yóò ṣe gba ìwòsàn lórí ìṣòro ẹsẹ tó n bá fíra lásìkò ọún. Fọnran náà sàfihàn Gomes nibi to ti n ṣi ojú egbò rẹ nínú ìjọ T.B Joshua, Synagouge Church of All Nation. Ọdọmọkùnrin náà sàlàyé pé òun gbé ìgbésẹ náà lẹyìn ti àwọn òbí òun gbà òun nímọràn láti gbìyànjú rẹ wò gẹgẹ bi o ṣe sọ nínú fídíò náà: Orúkọ mi ni Angel Gomes, mó wá láti Manchester, ọmọ ọdun mẹrìndílógún ni mi. Àlàyé tó fí síta rèé O ní àwọn isòrò ẹṣẹ tó ń yojú yìí ń kan òun lóminú lásìkò tí ó yẹ ki òun maa gbádún ayé òun nínú eré bọọlù Mó n gbá bọọlù fún Manchester United, mo sì ń sojú ẹgbẹ agbábọọlù England gẹgẹ bíi balọgun ikọ agbábọọlù náà, mo sì ti mọ ijọ synagogue láti kékeré. Àwọn obí mi fẹràn T.B Joshua púpọ à sì maa n wòó fídíò rẹ lóòrèkóòrè. Gomes fèsì lójú òpó Twitter rẹ, tó sì tẹpẹlẹ mọọ pé ẹsìn òun kìí ṣe ǹkan ti ó yẹ kí àwọn ènìyàn máa fọrọ jomitoro ọrọ lé lórí, pàápàá jùlọ nínú ìṣòrò ààùn Corornavirus yìí ati ìfẹhónúhàn ayé ènìyàn dúdú ṣe pàtàkìBLM tó n jà ká gbogbo àgbáyé. O ní: Ni ti fọnrán to jẹyọ láti ọdún 2016. Ìdílé onígbàgbọ ni mo ti wá, ni àsìkò náà olólùfẹ pásítọ ọun ni maami jẹ, ó sì fẹ ki n lọ nítórí àwọn ìṣòrò ti mo ní.  Mó kéré lásìkò náà àwọn òbí mi ǹkan yìí dára fún mi láti ṣe, ìṣòro pọ gàn ni lágbàyé báyìí tó yẹ kí a mójú tó Ọmọ agbábọọlù Manchester United Angel Gomes ti fèsì fún àwọn olólùfẹ rẹ lórí ayélujára ìdí tó fi sàbẹwò sí ìjọ T.B Joshua lorílẹ-èdè Nàìjíríà. : Angel Gomes: Angel Gomes, agbábọọlù Manchester United ṣàlàyé ohun gan tó gbé e dé ṣọọṣì T. B Joshua 